གསུང་འབུམ་འདིའི་ནང་དུ་བོད་ཀྱི་བཅུ་ཕྲག་རིག་གནས་ཀྱི་ལྷུ་ལག་ཆ་ཚང་འདུས་གྲུབ་བྱས་ཡོད་པའི་རིན་ཐང་ཅན་གྱི་རིག་གཞུང་ཧ་ཅང་གལ་ཆེན་ཞིག་ཡིན་ཕྱིར།ཕྱིས་འབྱུང་འཛམ་གླིང་གི་ཀློག་པ་པོ་ཡོངས་ཀྱིས་ཀྱང་འདི་ཉིད་ཡབ་མེས་ཀྱི་ཤུལ་བཞག་གི་རིག་གནས་ཙམ་ཞིག་དང་།དགོན་སྡེ་ཁག་གི་ཕྱག་མཆོད་ཀྱི་རྟེན་ཙམ་མམ།ཡང་ན་དངོས་མང་བཤམ་སྟོན་ཁང་ནས་རིག་དངོས་ཀྱི་འདུ་ཤེས་ཙམ་དང་།སློབ་གྲྭ་ཁག་གི་དཔེ་མཛོད་ཁང་དང་།མི་སྒེར་བ་རེའི་མཛོད་དུ་འཇུག་རྒྱུ་དང་ངོམ་རྒྱུ་ཙམ་དུ་མི་བལྟ་བར།བོད་ཀྱི་ཆོས་རིག་འདི་མྱུར་སྐྱོབ་དང་དར་སྤེལ་གྱི་ཆེད་དུ་དམིགས་ཏེ།སྦྱང་བརྩོན་གྱི་ངལ་བ་ལྷུར་བླངས་ཏེ་གསུང་རབ་འདི་ལ་སློབ་གཉེར།ཞིབ་འཇུགཉམས་ལེན་དང་ལག་བསྟར་ཕྱིན་ཅི་མ་ལོག་པའི་འོག་རྒྱལ་སྤྱིའི་བོད་རིག་པའི་ཞིབ་འཇུག་གི་ཁྱབ་ཁོངས་ཀྱི་གཙོ་རྒྱུག་གི་གཞུང་ལུགས་ཤིག་ཏུ་གྱུར་ཏེ་ཁྱབ་གདལ་དུ་གཏོང་བ་སོགས་གསུང་རབ་ཀྱི་ཉིང་དགོས་ཇི་བཞིན་འགྲུབ་ཏུ་འཇུག་རྒྱུ་ནི་རིག་གཞུང་འདི་ལག་སོན་གྱི་རྒྱ་ཆེའི་གཟིགས་པ་པོ་ཡོངས་ཀྱི་ཕྲག་ཏུ་བབ་པའི་འོས་འགན་ཉག་ཅིག་ཡིན།